หนูได้ยาciprofloxacinจากเเพทย์มาทานค่ะ เเล้ววันนี้หนูทานยาเสร็จปุ้ปประมาณ5นาทีหนูเผลอทานขนมที่มีส่วนผสมของนม(ขนมโอโจ้) หนูอยากรู้ว่ามันเสี่ยงต่อการยาไม่ถูกดูดซึมไหมคะ เพราะขนมที่ทานมีส่วนผสมของนมค่ะ
สวัสดีค่ะ ยาCiprofloxacin เป็นยาปฏิชีวนะที่ช่วยรักษาหรือป้องกันการติดเชื้อแบคทีเรียบางชนิด เช่น การติดเชื้อทางเดินหายใจ ทางเดินปัสสาวะอักเสบ ต่อมลูกหมากติดเชื้อ โรคหนองใน ปอมบวม โรคแอนแทรกซ์ รวมไปถึงการติดเชื้อที่ผิวหนัง กระดูก ข้อต่อ และช่องท้องโดยยาชนิดนี้ ควรใช้ภายใต้การดูแลของแพทย์เท่านั้น และกินให้ครบตามที่แพทย์สั่ง ยาชนิดนี้อาจทำปฏิกิริยากับยาอื่นๆได้ ดังนั้นถ้าจะต้องมีการใช้ยาอื่นๆร่วมไปด้วย ควรแจ้งให้แพทย์ที่ดูแลทราบส่วนขนมที่รับประทานเข้าไปร่วมกันนั้น โอกาสที่จะไปมีปฏิกิริยากับยาต่างๆนั้นมีได้น้อย นมที่ผสมอยู่ในขนมนั้น มักจะเป็นปริมาณที่น้อยมาก นมที่อาจจะมีผลน่าจะเป็นนมสดที่ดื่มเข้าไปโดยตรงค่ะ